Ommaviy kommunikatsiya
Ommaviy kommunikatsiya deganda ommaviy axborot vositalari orqali keng miqyosdagi xabarlar yoki maʼlumotlarni yuborish, qabul qilish, almashish jarayoni tushunilishi mumkin. Xabarlarni bir vaqtning oʻzida bir nechta odamga yetkazish ommaviy kommunikatsiya deb ataladi. U jurnalistika va reklamani oʻz ichiga olgan media-texnologiyalarning turli shakllaridan foydalanadi. Yuqorida taʼkidlaganimizdek, bir vaqtning oʻzida koʻplab qabul qiluvchilarga xabarlarni uzatish ommaviy kommunikatsiya hisoblanadi, ammo toʻliq maʼnoda ommaviy kommunikatsiyani mintaqalar va butun dunyo boʻylab axborotning keng aylanish jarayoni sifatida tushunish mumkin. Ommaviy kommunikatsiya orqali maʼlumot odatda axborot manbalaridan uzoqda boʻlgan koʻplab odamlarga tezda uzatilishi mumkin. Ommaviy kommunikatsiya radio, televideniya, ijtimoiy tarmoqlar, bilbordlar, gazetalar, jurnallar, kitoblar, filmlar va Internet kabi koʻplab vositalar yordamida amalga oshiriladi. Hozirda ommaviy kommunikatsiyalar shiddatli tezlikda dolzarb mavzular haqida maʼlumot tarqatish uchun foydalanilmoqda. Ommaviy kommunikatsiya orqali tarqatilgan axborot va media natijasida insoniyatning qutblanishga asoslangan madaniyati shakllanmoqda.